stanford-oval/wikipedia huggingface dataset:
NXT TakeOver: Stand & Deliver

| NXT TakeOver: Stand & Deliver>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג: NXT
תאריך: 7–8 באפריל 2021
עיר: אורלנדו, פלורידה
אולם: WWE Performance Center
מספר צופים: 500 (לשני הלילות יחדיו)
סדרת אירועי שלם וצפה של ה-WWE
| פאסטליין | :NXT TakeOver Stand & Deliver | רסלמניה 37 |
סדרת אירועי NXT TakeOver
| Vengeance Day | :NXT TakeOver Stand & Deliver | :NXT TakeOverIn Your House |
סדרת אירועי NXT Stand & Deliver
| ראשון | :NXT TakeOver Stand & Deliver | 2022 |
NXT TakeOver: Stand & Deliver היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-7 וב-8 באפריל 2021, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center" וכלל קרבות בין המתאבקים של המותג NXT עקב העלילות, שנבעו ביניהם במהלך התקופה עד לקיום האירוע בנוסף להיותו האירוע ה-34 בסדרת אירועי NXT TakeOver והראשון שכלל שני לילות. הלילה הראשון שודר במתכונת הפרק השבועי של התוכנית NXT ביום רביעי ברשת USA, מה שהפך אותו לאירוע הטייקאובר הראשון ששודר כפרק רגיל. הלילה השני שודר לילה לאחר מכן במתכונת של אירוע שלם וצפה, בנוסף לשידורו בערוץ ה-WWE Network. אירוע זה היה אירוע הטייקאובר הראשון ששודר בגרסה האמריקאית של ה-WWE Network לאחר ההתמזגות עם שירות הזרמת המדיה Peacock.
שישה קרבות התנהלו בלילה הראשון של האירוע, כולל אחד שהתקיים במופע המקדים לאירוע. בקרב המרכזי של הלילה הראשון, ראקל גונזלס ניצחה את איאו שיראי וזכתה באליפות הנשים של NXT. עוד ברשימת הקרבות, וולטר ניצח את תומאסו צ'אמפה ושמר על אליפות בריטניה של NXT, ו-MSK (נאש קרטר ווס לי) ניצחו את Grizzled Young Veterans (ג'יימס דרייק וזאק גיבסון) ולגאדו דל פנטסמה (ראול מנדוזה וחואקין ויילד) בקרב זוגות משולש וזכו באליפות הזוגות של NXT הפנויה.
אותה כמות של שישה קרבות התנהלה גם בלילה השני של האירוע, כולל אחד שהתקיים במופע המקדים לאירוע. שני קרבות שווקו כקרבות המרכזיים של הלילה השני. במה שהיה הקרב האחרון ברשימת הקרבות, קייל אוריילי ניצח את אדם קול בקרב ללא סנקציות. בקרב הלפני אחרון ששווק גם הוא כקרב מרכזי, קאריון קרוס ניצח את פין באלור וזכה באליפות ה-NXT. עוד ברשימת הקרבות, סנטוס אסקובר ניצח את ג'ורדן דבלין בקרב סולם אשר קבע את אלוף ה-NXT הבלתי מעורער במשקל קל.
הפקה > רקע

סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השני של NXT בשנת 2021.
הפקה > רקע > השפעת מגפת הקורונה

מאז חודש מרץ, מגפת הקורונה הכריחה את ארגון ה-WWE להעביר את אירועי המותג NXT לאוניברסיטת פול סייל בווינטר פארק, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל. כמו כן, תוכני הארגון למותגים Raw וסמאקדאון נעשו באותו האופן, רק ב-WWE Performance Center באורלנדו, פלורידה, כשבחודש אוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר באורלנדו אשר מכונה במערך הנקרא בשם WWE ThunderDome; לאחר מכן בחודש דצמבר תוכני הארגון הועברו לאולם הטרופיקנה פילד בסיינט פיטרסברג, פלורידה. באוקטובר 2020, דווח שהחל מהאירוע NXT TakeOver 31, המותג NXT יעביר את אירועיו למתחם ה-Performance Center המשופץ, שנקרא בשם "Capitol Wrestling Center" על שם ארגון ההיאבקות Capitol Wrestling Corporation, שאותו הקים ג'ס מקמהן, סביו של וינס מקמהן, כאשר ארגון זה שימש כאב הקדמון של ה-WWE. בדומה לשימוש של ה-WWE ב-ThunderDome המיועד למותגים Raw וסמאקדאון, מסכי LED הוצבו בתוך המתחם במטרה להעניק לקהל הצופים להיות נוכח באופן וירטואלי באירועיו. בנוסף, חברים וקרובי משפחה של המתאבקים הופיעו כקהל ביחד עם הקהל הווירטואלי בצורה שבה הם מופרדים האחד מהשני בעזרת מחיצות פלסטיק שקופות.
אירוע

| --- | --- |

תפקיד:: שם:
צוות השידור באנגלית: ויק ג'וסף
צוות השידור באנגלית: וייד בארט
צוות השידור באנגלית: בת' פיניקס
כרוזה: אלישיה טיילור
שופטים: דרייק וורץ
שופטים: דארל שארמה
שופטים: די איי ברואר
שופטים: סטפון סמית'
שופטים: איה סמית'
שופטים: ג'ייק קלמונס
מראיינים: מקנזי מיטשל
מראיינים: סמואה ג'ו
פאנל לפני האירוע: סם רוברטס
פאנל לפני האירוע: ג'ימי סמית'
פאנל לפני האירוע: מיקי ג'יימס
פאנל לפני האירוע: אראש מרקאזי
אירוע > מופע מקדים

המופע המקדים של הלילה הראשון הכיל קרב אחד בודד, ובו זואי סטארק התמודדה מול טוני סטורם. בסיום, סטארק הפתיעה את סטורם כאשר היא הצמידה את האחרונה בעזרת מהלך הצמדה בסיסי.
אירוע > קרבות מקדימים

האירוע נפתח בקרב בין פיט דאן לקושידה. הקרב כלל יכולות טכניקה גבוהות מצד השניים, כשברגעי הסיום של הקרב, קושידה השתמש בסדרת מהלומות על דאן. מנגד, דאן שם לו למטרה להסב נזק לאצבעותיו של קושידה, אז בעט בראשו של קושידה ולאחר מכן ביצע עליו את מהלך הסיום שלו, ה-Bitter End כדי לנצח בקרב.
לאחר מכן, התנהל קרב גונטלט הדחות בין ליאון ראף, אייזיאה "סוורב" סקוט, ברונסון ריד, קמרון גריימס, דקסטר לומיס ואל. איי. נייט אשר קבע את הטוען לכתר לאליפות צפון אמריקה של NXT בלילה השני. ראף היה הראשון שהודח מהקרב על ידי סקוט. לומיס היה הבא בתור להיות מודח, כשאל. איי. נייט היה אחראי להדחתו. לאחר מכן, גריימס, סקוט וריד שיתפו פעולה על מנת להדיח את נייט. גריימס היה המתאבק הרביעי שהודח, כשסקוט היה אחראי להדחה שנייה בקרב. ריד שרד שלושה מהלכי House Call של סקוט, והאחרון היה נחוש להדיח את ריד מן הקרב. לעומת זאת, ריד ביצע על סקוט את מהלך הפאוורבומב ואז את מהלך האלבמה דרייבר. ריד המשיך לעבר ביצוע מהלך הסיום שלו, הצונאמי על מנת להצמיד את סקוט לניצחון, שהקנה לו הזדמנות להתמודד על אליפות צפון אמריקה של NXT מול ג'וני גרגאנו למחרת במסגרת הלילה השני של האירוע.
בקרב השלישי, וולטר הגן על אליפות בריטניה של NXT נגד תומאסו צ'אמפה. לאחר קרב תחרותי בין השניים שבו צ'אמפה ניסה בכל כוחו לנטרל את ידו הימנית החזקה של וולטר, האחרון הצליח להכות את צ'אמפה עם מכה עוצמתית לחזהו של צ'אמפה, מכה שהספיקה לו כדי להגן על התואר בהצלחה.
בקרב הלפני אחרון, MSK (נאש קרטר ווס לי) התמודדו מול Grizzled Young Veterans (ג'יימס דרייק וזאק גיבסון) ולגאדו דל פנטסמה (ראול מנדוזה וחואקין ויילד) בקרב זוגות משולש על אליפות הזוגות של NXT הפנויה. בסיום, GYV ניסו לבצע על נאש קרטר את מהלך ה-Ticket to Mayhem, מנגד, קרטר בלם את המהלך וביצע במקום את מהלך הקאטר על שני חברי קבוצת GYV. לאחר מכן, קרטר ולי ביצעו על גיבסון מהלך משותף אשר הספיק ללי כדי להצמיד את גיבסון לניצחון שהקנה ל-MSK את הזכייה בחגורות אליפות הזוגות של NXT.
אירוע > הקרב המרכזי

בקרב המרכזי, איאו שיראי הגנה על אליפות הנשים של NXT נגד ראקל גונזלס. בתחילתו של הקרב, כצפוי, גונזלס השתמשה ביכולותיה הפיזיות כשמנגד, שיראי השתמשה בזריזות שלה. דקוטה קאי ניסתה להפריע לטובת חברתה, גונזלס, לעומת זאת, השופט הרחיק אותה ממתחם הזירה. לאחר דקות ממושכות שבהן גונזלס שלטה בקרב, שיראי הצליחה להפוך את המומנטום בחזרה אליה כאשר השתיים נאבקו זו מול זו מחוץ לזירה. שיראי טיפסה במעלה סמל הגולגולת האופייני לאירוע וקפצה ממנו על גונזלס בעזרת מהלך הקרוסבאדי. שיראי כמעט והגנה על תוארה בהצלחה, כשהיא ביצעה על גונזלס את מהלך הסיום שלה, המונסולט. לעומת זאת, גונזלס הצליחה לצאת מניסיון ההצמדה שבא אחריו ויצאה מחוץ לזירה. בזמן שהשתיים היו מחוץ לזירה, גונזלס ביצעה על שיראי את מהלך ה-One Arm Powerbomb והכניסה אותה בחזרה לזירה. בזירה, גונזלס ניצלה את המומנטום שברשותה לבצע על שיראי את מהלך הלריאט ופעם נוספת את מהלך ה-One Arm Powerbomb שהספיקו לה כדי להצמיד את שיראי לניצחון, שהפך אותה לאלופת הנשים החדשה של NXT.
אירוע > מופע מקדים

המופע המקדים של הלילה הראשון הכיל קרב אחד בודד, ובו דרייק מאבריק וקיליאן דיין התמודדו מול בריזנגו (פאנדנגו וטיילר בריז) בקרב זוגות. בסיום, מאבריק ביצע על פאנדנגו את מהלך הפרנקנשטיינר ואז דיאן ביצע על שותפו, מאבריק, את מהלך הפאוורבומב על גופו של פאנדנגו. מהלך זה הספיק למאבריק כדי להצמיד את פאנדנגו לניצחון שהפך אותו ואת דיין לטוענים לכתר לאליפות הזוגות של NXT.
אירוע > קרבות מקדימים

האירוע נפתח בקרב סולם אשר היה על איחוד חגורת אליפות ה-NXT במשקל קל ואליפות ה-NXT הזמנית במשקל קל בין ג'ורדן דבלין לסנטוס אסקובר. ברגעי הסיום של הקרב, דבלין ואסקובר נאבקו זה מול זה במעלה הסולם עד שאסקובר נגח בפניו של דבלין, שכתוצאה מהנגיחה נפל על סולם שנשען על אחד מפינות הזירה. אסקובר ניצל מצב זה לטובתו, הסיר את שתי חגורות האליפות מוו התלייה והפך לאלוף ה-NXT הבלתי מעורער במשקל קל.
לאחר מכן, אמבר מון ושוטצי בלאקהארט הגנו על אליפות זוגות הנשים של NXT נגד The Way (קנדיס לאריי ואינדי הארטוול). אלופות הזוגות הצליחו להגן על חגורות אליפות הזוגות שלהן לאחר שמון ביצעה על הטוענות לכתר את מהלך האקליפס ואז בלאקהארט ביצעה על הארטוול את מהלך הסנטון, שהספיק לה כדי להצמיד את האחרונה לניצחון.
בקרב השלישי, ג'וני גרגאנו (שלווה לקרב על ידי אוסטין ת'יאורי) הגן על אליפות צפון אמריקה של NXT נגד המנצח בקרב הגונטלט ההדחות של הלילה הקודם, ברונסון ריד. גרגאנו הצמיד את ריד לניצחון לאחר שבזמן שריד ניסה לבצע על האלוף את מהלך המונסולט, גרגאנו התחמק וביצע על ריד שני מהלכי One Final Beat רצופים, ניצחון שהקנה לו הגנה מוצלחת על התואר.
אירוע > הקרב המרכזי

שני קרבות שווקו כקרבות המרכזיים של הלילה השני.
בקרב המרכזי הראשון, פין באלור הגן על אליפות ה-NXT נגד קאריון קרוס (שלווה לקרב על ידי סקרלט). במהלך הקרב, באלור ביצע על קרוס את מהלך הסיום שלו, ה-Coup de Grâce ואת הדאבל פוט סטומפ, שלא הספיקו לבאלור כדי לגבור על קרוס. לאחר מכן, באלור ביצע על קרוס מהלך הכנעה מסוג קוג'י קלאץ', שממנו האחרון הצליח להימלט ואף להכות את באלור בעזרת מהלך הסאיטו סופלקס שאחריהם הגיעו שני מהלכי נורטרן פורארם רצופים אשר הספיקו לקרוס על מנת להצמיד את באלור לניצחון, שהקנה לו זכייה שנייה בתואר.
בקרב המרכזי השני שסגר את הלילה, אדם קול התמודד מול קייל אוריילי בקרב ללא סנקציות. לאחר תיגרה פראית בין השניים, שעיקר מטרתם הייתה לפצוע את היריב בעזרת חפצים שונים ומגוונים, אוריילי, שברכו הייתה עטופה בשרשרת פלדה, ביצע על קול את מהלך הדייבינג ני מהחבל העליון. מהלך שהספיק לו כדי להצמיד את קול לניצחון.
תוצאות > לילה 1 (7 באפריל)

| מס' | תוצאות | התניות | זמן |
| --- | --- | --- | --- |
| P1 | זואי סטארק ניצחה את טוני סטורם | קרב יחידים | 09:52 |
| 2 | פיט דאן ניצח את קושידה | קרב יחידים | 10:39 |
| 3 | ברונסון ריד ניצח את אייזיאה "סוורב" סקוט, קמרון גריימס, אל. איי. נייט, דקסטר לומיס וליאון ראף | קרב גונטלט הדחות בן שישה משתתפים אשר קבע את הטוען לכתר לאליפות צפון אמריקה של NXT בלילה ה-2 | 23:14 |
| 4 | וולטר (א) ניצח את תומאסו צ'אמפה | קרב יחידים על אליפות בריטניה של NXT | 16:59 |
| 5 | MSK (נאש קרטר ווס לי) ניצחו את Grizzled Young Veterans (ג'יימס דרייק וזאק גיבסון) ולגאדו דל פנטסמה (ראול מנדוזה וחואקין ויילד) | קרב זוגות משולש על אליפות הזוגות של NXT הפנויה | 15:24 |
| 6 | ראקל גונזלס (עם דקוטה קאי) ניצחה את איאו שיראי (א) | קרב יחידים על אליפות הנשים של NXT | 12:56 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > לילה 2 (8 באפריל)

| מס' | תוצאות | התניות | זמן |
| --- | --- | --- | --- |
| P1 | דרייק מאבריק וקיליאן דיין ניצחו את בריזנגו (פאנדנגו וטיילר בריז) | קרב זוגות המנצחים בקרב קיבלו קרב עתידי על אליפות הזוגות של NXT. | 08:38 |
| 2 | סנטוס אסקובר (אלוף ה-NXT הזמני במשקל קל) ניצח את ג'ורדן דבלין (אלוף ה-NXT במשקל קל) | קרב סולם על אליפות ה-NXT הבלתי מעורערת במשקל קל | 18:08 |
| 3 | אמבר מון ושוטצי בלאקהארט (א) ניצחו את The Way (קנדיס לאריי ואינדי הארטוול) | קרב זוגות על אליפות זוגות הנשים של NXT | 10:34 |
| 4 | ג'וני גרגאנו (א) (עם אוסטין ת'יאורי) ניצח את ברונסון ריד | קרב יחידים על אליפות צפון אמריקה של NXT | 16:23 |
| 5 | קאריון קרוס (עם סקרלט) ניצח את פין באלור (א) | קרב יחידים על אליפות ה-NXT | 17:05 |
| 6 | קייל אוריילי ניצח את אדם קול | קרב ללא סנקציות | 40:19 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ראו גם

NXT - ליגת הפיתוח של ה-WWE
הערות שוליים

↑  מעריצי ה-WWE נלהבים לראות את הקהל בחזרה בתוכניות Raw
↑  מתחם ה-Capitol Wrestling Center ייחשף באירוע NXT TakeOver 31
↑  אירוע הטייקאובר ה-31 במספר יחנוך את הבכורה של מתחם ה-Capitol Wrestling Center
↑  באלור יגן על אליפות ה-NXT נגד קרוס
↑  דבלין נגד אסקובר בקרב איחוד אליפות ה-NXT במשקל קל (קרב סולם)
↑  קול נגד אוריילי (קרב ללא סנקציות)
↑  מון ובלאקהארט תגנה על אליפות זוגות הנשים של NXT נגד The Way
↑  שיראי תגן על אליפות הנשים של NXT נגד גונזלס
↑  MSK נגד GYV נגד לגאדו דל פנטסמה על אליפות הזוגות של NXT
↑  קרב גונטלט הדחות על הזדמנות להתמודד על אליפות צפון אמריקה של NXT
↑  גרגאנו יגן על אליפות צפון אמריקה של NXT נגד ריד
↑  וולטר יגן על אליפות בריטניה של NXT נגד צ'אמפה
↑  קושידה נגד דאן
↑  סטורם נגד סטארק (קרב במופע המקדים)
↑  סטארק ניצחה את סטורם (קרב במופע המקדים)
↑  דאן ניצח את קושידה
↑  ריד ניצח בקרב הגונטלט הדחות וקיבל הזדמנות להתמודד על אליפות צפון אמריקה של NXT לילה לאחר מכן
↑  וולטר ניצח את צ'אמפה ושמר על אליפות בריטניה של NXT
↑  MSK ניצחו את GYV והפכו לאלופי הזוגות החדשים של NXT
↑  גונזלס ניצחה את שיראי והפכה לאלופת הנשים החדשה של NXT
↑  מאבריק ודיין ניצחו את בריזנגו וכתוצאה מכך הפכו לטוענים לכתר לאליפות הזוגות של NXT (קרב במופע המקדים)
↑  אסקובר ניצח את דבלין והפך לאלוף ה-NXT הבלתי מעורער במשקל קל (קרב סולם)
↑  מון ובלאקהארט ניצחו את The Way ושמרו על אליפות זוגות הנשים של NXT
↑  גרגאנו ניצח את ריד ושמר על אליפות צפון אמריקה של NXT
↑  קרוס ניצח את באלור והפך לאלוף ה-NXT החדש
↑  אוריילי ניצח את קול (קרב ללא סנקציות)
אצטדיון NRG

| --- | --- |


 על שם:  Reliant Energy 
 שמות קודמים:  אצטדיון רילאיינט (2002–2014)
 מיקום:  ארצות הברית יוסטון, טקסס, ארצות הברית
 קואורדינטות:  29°41′05″N 95°24′39″W﻿ / ﻿29.684722222222°N 95.410833333333°W﻿ / 29.684722222222; -95.410833333333
 אבן יסוד:  2000
 תקופת הפעילות:  2002–הווה (כ־23 שנים)
 בעלים:  מחוז האריס, טקסס
 מפעיל:  SMG
 אדריכל:  פופולוס 
 קבוצות:  יוסטון טקסאנס
 מושבים:  71,795
 www.nrgpark.com
 he
 
אצטדיון NRG ב-2017, מקושט במודעות לקידום סופרבול LI
אצטדיון NRG הוא אצטדיון רב-תכליתי הממוקם בעיר יוסטון שבטקסס. האצטדיון הוא מגרשה הביתי של קבוצת הפוטבול יוסטון טקסאנס, אירח ב-2004 את סופרבול XXXVIII וב-2017 את סופרבול LI. האצטדיון מארח את משחקי נבחרת ארצות הברית בכדורגל, משמש למופעי רודיאו ולהופעות מוזיקה.
האצטדיון החליף את אצטדיון אסטרודום שפעל ביוסטון מ-1965 והוא האצטדיון הראשון בליגת ה-NFL עם גג נפתח. הוא נחנך ב-24 באוגוסט 2002 במשחק הפוטבול בין יוסטון טקסאנס למיאמי דולפינס. האצטדיון נפגע בספטמבר 2008 מהוריקן "אייק" ונפתח מחדש שלושה שבועות לאחר מכן. עד מרץ 2014 נקרא אצטדיון רילאיינט לאחר מכן קיבל את שמו הנוכחי על שם נותנת החסות, חברת האנרגיה NRG (שהיא גם חברת האם של רילאיינט).
ריימונד מאסי

| --- | --- |
ריימונד מאסי
ריימונד מאסי
 לידה:  30 באוגוסט 1896 טורונטו, קנדה
 פטירה:  29 ביולי 1983 (בגיל 86) לוס אנג'לס, קליפורניה, ארצות הברית
 מקום קבורה:  Beaverdale Memorial Park 
 מדינה:  קנדה קנדה ארצות הברית ארצות הברית
 תקופת הפעילות:  1918–1973 (כ־55 שנים)
 מקום לימודים:  בייליול קולג'  מכללת קנדה העילית  אוניברסיטת טורונטו  Appleby College 
 צאצאים:  דניאל מאסי, אנה מאסי, Geoffrey Massey 
 מספר צאצאים:  3 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
רימונד מאסי (באנגלית: Raymond Massey;‏ 30 באוגוסט 1896 – 29 ביולי 1983) היה שחקן קולנוע וטלוויזיה קנדי-אמריקאי.
ביוגרפיה

מאסי נולד בטורונטו, קנדה. במלחמת העולם הראשונה הצטרף לצבא הקנדי, נלחם ונפצע בחזית המערבית בבלגיה. הוא שירת גם כמייג'ור בצבא בתפקיד שליש במלחמת העולם השנייה. ב-1944 קיבל אזרחות אמריקאית.
הוא החל להופיע בתיאטרון ובסרטים אילמים. פריצת הדרך שלו הייתה בשנת 1939 בסרט "אייב לינקולן מאילינוי" בו שיחק בתפקיד ראשי כאברהם לינקולן, תפקיד עליו היה מועמד לפרס אוסקר לשחקן הטוב ביותר.
הוא שיחק בסרטים רבים בתפקידי משנה. תפקיד בולט היה לו בסרט קדמת עדן כאדם טראסק, אבא מסוגר שאינו יכול להראות חיבה לבנו כיילב "כאל" טראסק (ג'יימס דין).
מאסי שיחק גם בסדרות טלוויזיה.
פילמוגרפיה חלקית

שרפה מעל אנגליה (1937) – בתפקיד פליפה השני, מלך ספרד, לצידם של לורנס אוליבייה וויוויאן לי.
השבוי מזנדה (1937) – בתפקיד מייקל.
אייב לינקולן באילינוי (1939) – בתפקיד אברהם לינקולן.
שביל סנטה פה (1940) – בתפקיד ג'ון בראון.
רעל ותחרה (1944) – לצד קרי גרנט.
האישה בחלון (1944) – בבימויו של פריץ לאנג.
האבל יאה לאלקטרה (1947) – לפי מחזה של יוג'ין או'ניל.
כמעיין המתגבר (1949) – לצד גרי קופר ופטרישה ניל.
קדמת עדן (1955) – כאדם טראסק, אביו של "כאל" (ג'יימס דין).
זעקת הקרב (1955) – לפי ספרו של לאון יוריס.
הערומים והמתים (1958) – לפי ספרו של נורמן מיילר.
ארמון הקרח (1960) – לפי ספרה של עדנה פרבר.
זהב מק'קנה (1969) – בתפקיד כומר.
משפחה

ריימונד מאסי היה אביהם של השחקנים דניאל ואנה מאסי. אחיו היה וינסנט מאסי שהיה המושל הכללי של קנדה.
ילד (אלבום)

ילד (מעוצב: ילד.) הוא אלבום הבכורה של הזמר הישראלי עומר יפת, הידוע בשם הבמה ילד. האלבום יצא ב-17 ביוני 2024, בהוצאה עצמית, תחת יוניברסל מיוזיק ישראל.
רקע

ב-17 ביוני 2024 עומר יפת, הידוע גם בשם הבמה "ילד", הוציא את אלבום הבכורה שלו שכותרתו "ילד". יפת זכה לתהילה ראשונית כמתמודד ב"הכוכב הבא". יוניברסל מיוזיק ישראל הודיעה על החתמת יפת בלייבל שלהם, והדגישה את הגיוון האמנותי והעומק הרגשי שלו באלבום.
"למה את?" זכה להצלחה מסחרית, הגיע לעשירייה הפותחת במצעד הלהיטים הישראלי היטליסט וצבר מיליוני צפיות בטיקטוק.
הרכב

"ילד." מורכב מ-10 שירים, הכוללים רצועות פופולריות כמו "למה את?" ו"תני לי סיבה", שזכו לתשומת לב משמעותית, במיוחד בפלטפורמות כמו טיקטוק. האלבום נוטה בעיקר לז'אנרים של היפ הופ וראפ אבל כולל גם אלמנטים של רוק מלודי. הוא בוחן נושאים של שברון לב, אהבה, משיכה והשפעות תרבותיות עכשוויות כמו אינסטגרם ותוכניות ריאליטי. המילים של יפת בשירים כמו "שמלה" ו"אסתטיקה!" משקפות חוויות אישיות ותפיסות עולם חברתיות, בשילוב של השפעות לטיניות ועכשוויות.
רשימת רצועות

| ילד – רשימת רצועות> מס' | ילד – רשימת רצועות> שם | ילד – רשימת רצועות> כותב(ים) | ילד – רשימת רצועות> מפיק(ים) | ילד – רשימת רצועות> משך | ילד – רשימת רצועות>  | ילד – רשימת רצועות>  | ילד – רשימת רצועות>  | ילד – רשימת רצועות>  | ילד – רשימת רצועות>  |
| --- | --- | --- | --- | --- | --- | --- | --- | --- | --- |
| 1. | דמעות (כמו פעם)  | אסף אור ועומר יפת | אסף אור | 3:28 |  |  |  |  |  |
| 2. | פרחים*  | עומר יפת | רועי בן אורי | 2:37 |  |  |  |  |  |
| 3. | גברת תלתלים,  | עומר יפת ונופיה ידידיה | שקד מילר | 3:00 |  |  |  |  |  |
| 4. | שמלה  | עומר יפת | צוק אלגזי, יובל גולד ועומר יפת | 3:37 |  |  |  |  |  |
| 5. | אסתטיקה! (בהשתתפות רועי ביטון)   | עומר יפת ורועי ביטון | רועי ביטון | 2:43 |  |  |  |  |  |
| 6. | תני לי סיבה  | עומר יפת | נועם בן עומרי | 3:23 |  |  |  |  |  |
| 7. | למה את?  | עומר יפת | יובל גולד | 3:13 |  |  |  |  |  |
| 8. | קרדיט@  | עומר יפת | איתמר שדות | 3:45 |  |  |  |  |  |
| 9. | עקרב  | עומר יפת | הראל סנדרוסי | 3:39 |  |  |  |  |  |
| 10. | יסודות. (בהשתתפות נופיה)   | עומר יפת ונופיה ידידיה | איתמר שדות | 3:35 |  |  |  |  |  |
| משך כולל: | משך כולל: | משך כולל: | משך כולל: | 33:05 |  |  |  |  |  |
הערות שוליים

↑  אסף אור, רועי בן אורי, שקד מילר, צוק אלגזי, יובל גולד, עומר יפת, רועי ביטון, נועם בן עומרי, איתמר שדות והראל סנדרוסי
1 2 3  גיל משעלי, ‏"ילד." (עומר יפת) מוציא אלבום ראשון: "זה הלב והמוח שלי על מגש רותח", באתר ‏מאקו‏, 17 ביוני 2024
אצטדיון ג'ילט

| --- | --- |


 על שם:  The Gillette Company 
 שמות קודמים:  סי אם ג'י איי פילד
 כתובת:  Patriot Place ‏1
 מיקום:  ארצות הברית פוקסבורו, מסצ'וסטס, ארצות הברית
 קואורדינטות:  42°5′27.4″N 71°15′51.64″W﻿ / ﻿42.090944°N 71.2643444°W﻿ / 42.090944; -71.2643444
 תקופת הפעילות:  2002–הווה (כ־23 שנים)
 עלות הבנייה:  325 מיליון דולר
 בעלים:  קבוצת קראפט
 מפעיל:  קבוצת קראפט
 משטח:  דשא
 אדריכל:  פופולוס 
 קבוצות:  ניו אינגלנד רבולושן ניו אינגלנד פטריוטס יומס מיניטמן
 מושבים:  66,829 (פוטבול) 20,000 (כדורגל)
 www.gillettestadium.com
  מפת מיקום  מפה מפורטת   (למפת מסצ'וסטס מוגדלת) בוסטון ספרינגפילד ווסטר לוול קיימברידג' ניו בדפורד פיטספילד פלימות' ניו המפשייר ורמונט ניו יורק  קונטיקט רוד איילנד  האוקיינוס האטלנטי אצטדיון ג'ילט(למפת מסצ'וסטס רגילה) בוסטון ספרינגפילד ווסטר לוול קיימברידג' ניו בדפורד פיטספילד פלימות' ניו המפשייר ורמונט ניו יורק  קונטיקט רוד איילנד  האוקיינוס האטלנטי אצטדיון ג'ילט  he tabBackground:;tabBorder:#aaa;defaultTab:0;
 
אצטדיון ג'ילט (באנגלית: Gillette Stadium, מכונה The Razor) אשר היה ידוע בעבר בשם סי.אם.ג'י. איי פילד, הוא אצטדיון הנמצא בעיר פוקסבורו במסצ'וסטס (עיר ליד בוסטון) ומשמש כיום כביתם של הניו אינגלנד פטריוטס מה-NFL, הניו אינגלנד רבולושן מה-MLS והמיניטמנס מאוניברסיטת מסצ'וסטס אמהרסט. הפטריוטס אירחו בו את אליפות ה-AFC בשנים 2004, 2008 ובשנים 2012 ו-2013. הוא גם אירח את גביע ה-MLS בשנת 2002
בימיו הראשונים של האצטדיון, האצטדיון נקרא על שם החברה הממשלתית מודוס לינק גלובל סולושנס.
לקראת סוף שנת 2002 שינו את שם המגרש בפעם היחידה עד כה, כאשר התאגיד הרב-לאומי פרוקטר אנד גמבל החליטה להפיק חסות מסחרית של אחד ממוצריה (מותג הגילוח ג'ילט) על שם המגרש.
הערות שוליים

| אצטדיוני מונדיאל 2026 |
| --- | --- | --- |
| קנדה | בימו פילד (טורונטו) • בי סי פלייס (ונקובר) |  |
| מקסיקו | אצטדיון אקרון (גוודלחרה) • אצטדיון האצטקה (מקסיקו סיטי) • אצטדיון BBVA (מונטריי) |  |
| ארצות הברית | אצטדיון מרצדס-בנץ (אטלנטה) • אצטדיון ג'ילט (בוסטון) • AT&T אצטדיון (דאלאס) • אצטדיון NRG (יוסטון) • אצטדיון ארוהאד (קנזס סיטי) • אצטדיון סופיי (לוס אנג'לס) • אצטדיון הארד רוק קפה (מיאמי) • אצטדיון מטלייף (ניו ג'רזי) • לינקולן פייננשל פילד (פילדלפיה) • אצטדיון ליווייס (אזור מפרץ סן פרנסיסקו) • לומן פילד (סיאטל) |  |
ערך זה הוא קצרמרבנושא אצטדיונים ומתקני ספורט. אתם מוזמנים לתרום לוויקיפדיה ו.
| --- | --- |
בקרת זהויות :  MusicBrainz: b14d9ae9-c3d0-4fda-a6fa-1fea5a446ce9
אצטדיון מרצדס-בנץ

| --- | --- |


 על שם:  מרצדס-בנץ 
 כתובת:  AMB Drive NW ‏1
 מיקום:  ארצות הברית אטלנטה, ג'ורג'יה, ארצות הברית
 קואורדינטות:  33°45′19″N 84°24′03″W﻿ / ﻿33.755277777778°N 84.400833333333°W﻿ / 33.755277777778; -84.400833333333
 תקופת הפעילות:  2017–הווה (כ־8 שנים)
 בעלים:  Georgia World Congress Center 
 מפעיל:  אטלנטה יונייטד 
 אדריכל:  ארכיטקטורה 360 
 קבוצות:  אטלנטה פלקונס   אטלנטה יונייטד
 מושבים:  71,000 
 mercedesbenzstadium.com
  מפת מיקום  מפה מפורטת   (למפת אטלנטה מוגדלת) אצטדיון מרצדס-בנץ(למפת אטלנטה רגילה) אצטדיון מרצדס-בנץ  he tabBackground:;tabBorder:#aaa;defaultTab:0;
 
אצטדיון מרצדס-בנץ (באנגלית: Mercedes-Benz Stadium) הוא אצטדיון רב-תכליתי באטלנטה, ג'ורג'יה שבארצות הברית. האצטדיון בעל גג נפתח.
משמש כמגרש הבית של קבוצת אטלנטה פלקונס מליגת ה-NFL וקבוצת אטלנטה יונייטד מליגת MLS. הוא מחליף את אצטדיון ג'ורג'יה דום, שעמד בסמוך לשטח עליו נבנה האצטדיון מ-1992 עד 2016. זהו אחד מאצטדיוני הפוטבול המעטים עם גג נסגר והוא אחד מחמישה אצטדיונים כאלה ב-NFL.
האצטדיון הוא בבעלותה של מדינת ג'ורג'יה, ומופעל על ידי AMB, ארגון הגג של הפלקונס ויונייטד באטלנטה, ארצות הברית. העלות הכוללת נאמדת ב-1.6 מיליארד דולר. האצטדיון נפתח באופן רשמי ב-26 באוגוסט 2017.
האצטדיון נבחר לארח את סופרבול LIII בפברואר 2019.
האצטדיון צפוי לקחת חלק באירוח משחקי מונדיאל 2026.
הערות שוליים

↑  "Mercedes-Benz Stadium's video board could be a game changer". myAJC (באנגלית). אורכב מ-המקור ב-2018-04-06. נבדק ב-2018-04-06.
↑  "Officials: Mercedes-Benz Stadium cost rises to $1.6 billion". 17 ביוני 2016. נבדק ב-16 באפריל 2018. {{cite news}}:  (עזרה)
↑  Tucker, Tim. "Mercedes-Benz Stadium opening is pushed back again". The Atlanta Journal-Constitution. נבדק ב-18 באפריל 2017. {{cite web}}:  (עזרה)
↑  McQuade, Alec. "With roof incomplete, is Mercedes-Benz Stadium safe?". WXIA-TV. נבדק ב-28 באוגוסט 2017. {{cite web}}:  (עזרה)
↑  Tucker, Tim (27 ביולי 2018). "A guide to when Mercedes-Benz Stadium roof could be open". The Atlanta Journal-Constitution. נבדק ב-4 באוגוסט 2018. {{cite news}}:  (עזרה)
| אצטדיוני מונדיאל 2026 |
| --- | --- | --- |
| קנדה | בימו פילד (טורונטו) • בי סי פלייס (ונקובר) |  |
| מקסיקו | אצטדיון אקרון (גוודלחרה) • אצטדיון האצטקה (מקסיקו סיטי) • אצטדיון BBVA (מונטריי) |  |
| ארצות הברית | אצטדיון מרצדס-בנץ (אטלנטה) • אצטדיון ג'ילט (בוסטון) • AT&T אצטדיון (דאלאס) • אצטדיון NRG (יוסטון) • אצטדיון ארוהאד (קנזס סיטי) • אצטדיון סופיי (לוס אנג'לס) • אצטדיון הארד רוק קפה (מיאמי) • אצטדיון מטלייף (ניו ג'רזי) • לינקולן פייננשל פילד (פילדלפיה) • אצטדיון ליווייס (אזור מפרץ סן פרנסיסקו) • לומן פילד (סיאטל) |  |
| --- | --- |
בקרת זהויות :  MusicBrainz: 1ff8c085-dba2-4bb5-937f-192426702d11